น้ำมันสหรัฐปิดพุ่งขึ้น,ทองลง ดาวโจนส์บวกแคบ
หุ้นดาวโจนส์ปิดบวก 60 จุด รับความหวังรัฐบาลใหม่สหรัฐออกมาตรการกระตุ้นศก. ด้านราคาน้ำมันพุ่งขึ้น 96 เซนต์ ขณะที่ทองคำลดลง 6.60 ดอลลาร์
13 ม.ค. 2564

ดัชนีเฉลี่ยอุตสาหกรรมดาวโจนส์ปิดที่ 31,068.69 จุด เพิ่มขึ้น 60.00 จุด หรือ +0.19% ขณะที่ดัชนี เอสแอนด์พี 500 ปิดที่ 3,801.19 จุด เพิ่มขึ้น 1.58 จุด หรือ +0.04% และดัชนี แนสแดค ปิดที่ 13,072.43 จุด เพิ่มขึ้น 36.00 จุด หรือ +0.28%
ดัชนีดาวโจนส์ตลาดหุ้นนิวยอร์กปิดบวกเมื่อวันที่ 12 ม.ค. นักลงทุนขานรับความหวังที่ว่า รัฐบาลสหรัฐชุดใหม่จะออกมาตรการกระตุ้นเศรษฐกิจครั้งใหญ่ ซึ่งจะช่วยหนุนเศรษฐกิจให้ฟื้นตัวขึ้นในปีนี้
ด้านสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ เพิ่มขึ้น 96 เซนต์ ปิดที่ 53.21 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมีนาคม เพิ่มขึ้น 92 เซนต์ ปิดที่ 56.58 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนกุมภาพันธ์ ลดลง 6.60 ดอลลาร์ ปิดที่ 1,844.20 ดอลลาร์ต่อออนซ์